armvectores/hy_wikipedia_2023 huggingface dataset:
Արքա Լիր (ֆիլմ, 2018)

«Արքա Լիր» (անգլ.՝ King Lear), Վիլյամ Շեքսպիրի համանուն ողբերգության հեռուստատեսային էկրանավորումը, որը նկարահանվել է BBC հեռուստաալիքի պատվերով Playground Television UK Ltd հեռուստաընկերության կողմից։ Պրեմիերան կայացել է 2018 թվականի մայիսի 28-ին BBC 2 հեռուստաալիքով։


== Սյուժե ==
Պիեսի գործողությունները տեղափոխվել են մեր ժամանակներ, «զուգահեռ» ենթադրական Անգլիա, որտեղ ռազմական դիկտատոր Լիր արքան որոշում է հեռանալ հանգստանալու և իր պետությունը բաժանել երեք դուստրերի միջև։ Արքան ցանկանում է իմանալ, թե ինչքան են սիրում իրեն աղջիկները, որպեսզի հասկանա, թե ում թագավորության որ մասը տա։ Սակայն կրտսեր դուստրը հրաժարվում է շողոքորթել հորը, ինչից հետո վերջինս նրան ամուսնացնում է Ֆրանսիայի թագավորի հետ՝ առանց օժիտ տալու, և իր բոլոր ուղեկցորդների հետ տեղափոխվում ավագ դստեր տուն։ Ժառանգությունն ստանալուց հետո Գոներիլն ու Ռեգանը հրաժարվում են ընդունել իրենց հորն իրենց տներում, և արքան հայտնվում է փողոցում։
Թագավորի մերձավորներից մեկը՝ կոմս Գլոստերը, իր կրտսեր՝ ապօրինածին Էդմոնդ որդուց իմանում է, որ ավագ որդին՝ Էդգարը, ծրագրել է սպանել նրան և ստանալ նրա տիտղոսն ու փողերը։ Նա չգիտի, որ դա իշխանությունը գրավել ցանկացող Էդմոնդի խորամանկ ծրագրի մի մասն է։ Էդգարն ստիպված է փախչել հայրենի տնից և ձևանալ խելագար։
Կորդելիան՝ թագավորի կրտսեր դուստրը, իմանում է հոր փախստարակն վիճակի մասին և իր ամուսնու զորքերի օգնությամբ փորձում է նրան վերականգնել գահին։ Գոներիլն ու Ռեգանը պաշտպանում են Էդմոնդին, որը խաբեության միջոցով տիրացել էր հոր ունեցվածքին։ Երեք քույրերի հակամարտությունը վերածվում է մեծամասշտաբ զինված գործողությունների։


== Դերերում ==
Էնթոնի Հոփքինս – Լիր, Անգլիայի թագավոր
Էմմա Թոմփսոն – Գոներիլ, թագավորի ավագ դուստրը
Էմիլի Ուոթսոն – Ռեգան, թագավորի միջնեկ դուստրը
Ֆլորենս Փյու – Կորդելիա, թագավորի կրտսեր դուստրը
Էնթոնի Կալֆ – Ալբանիի դուքս, Գոներիլի ամուսինը
Թոբայաս Մենզիս – Կորնվալի դուքս, Ռեգանի ամուսինը
Ջիմ Քարթեր – Քենթի կոմս
Ջիմ Բրոդբենտ – Գլոստերի կոմս
Էնդրյու Սքոթ – Էդգար, Գլոստերի որդին
Ջոն Մաքմիլան – Էդմոնդ, Գլոստերի ապօրինի որդին
Կարլ Ջոնսոն – ծաղրածու
Քրիստոֆեր Էքլստոն – Օսվալդ, Գոներիլի պալատական
Չակ Իվուջի – Ֆրանսիայի թագավոր, Կորդելիայի ամուսինը


== Արտադրություն ==
Ֆիլմի նկարահանումներն անցկացվել են Մեծ Բրիտանիայի օրիգինալ պատմական հուշարձաններում և կալվածքներում։ Լիր արքայի բնակության վայրը դարձել է Լոնդոնի Թաուերը։ Գլոստերի կոմսի կալվածքը, որտեղ կատարվում են գործողությունների մեծ մասը, նկարահանվել է Հարթֆորդշիրում՝ Հեթվիլդ հաուսում։ Որպես Լիրի ռազմաբազա նկարահանվել է Լա Մանշի ափին գտնվող Դուվրի ամրոցը։
Սթիվենիջ (Հարթֆորդշիր) քաղաքի փողոցներից մեկում անցկացվող նկարահանումներից մեկի ժամանակ խելքը կորցնող տարագիր թագավորի դերի մեջ մտած Էնթոնի Հոփքինսին, որ փողոցով հրում էր սուպերմարկետի սայլակը, մոտեցել է մի կին և չճանաչելով դերասանին, նրան ցույց տվել մոտակա հոսթելի ճանապարհը։


== Ծանոթագրություններ ==
Մեդյանկա (Լոֆտուրայի վտակ)

Անվան այլ կիրառումների համար տե՛ս՝ Մեդյանկա (այլ կիրառումներ)Մեդյանկա (ռուս.՝ Медянка ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Լոֆտուրա գետի աջ ափին՝ 82 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000212103000050190
Հիդրոլոգիական ուսումնասիրությունների կոդը - 103005019'
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պիրվելի Ծղալտուբո

Պիրվելի Ծղալտուբո (վրաց.՝ პირველი წყალტუბო), գյուղ Վրաստանում։ Գտնվում է Իմերեթի մարզի Ծղալտուբոյի շրջանում։


== Դիրք ==
Գյուղը գտնվում է ծովի մակարդակից 130 մետր բարձրության վրա։ Շրջկենտրոն Ծղալտուբոից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 353 մարդ։


== Ծանոթագրություններ ==
Մալայա Յակշենկա

Մալայա Յակշենկա (ռուս.՝ Малая Якшенка), գյուղ Ռուսաստանի Նիժնի Նովգորոդի մարզի Բուտուրլինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1006) Լագրանժեա

(1006) Լագրանժեա (անգլ.՝ Lagrangea), աստերոիդ աստերոիդների հիմնական գոտում։ Հայտնաբերվել է 1923 թվականի սեպտեմբերի 12-ին Սերգեյ Բելյավսկու կողմից Սիմեիզում։ Անվանվել է ի պատիվ ֆրանսիացի մաթեմատիկոս և մեխանիկ Ժոզեֆ Լուի Լագրանժի։
Միջին հեռավորությունը Արեգակից կազմում է 3,151394 ա. մ., առավելագույնը մոտենում է 2,0423 ա. մ. հեռավորության վրա և հեռանում 4,2605 ա. մ.։ Արեգակի շուրջ մեկ ամբողջական պտույտ է կատարում 2043,4 երկրային օրվա ընթացքում, իր ուղեծրով շարժվելով միջինում 0,176177 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1006) Լագրանժեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կյումուրձիու

Կյումուրձիու (հուն․՝ Κιομουρτζιού, թուրքերեն՝ Kömürcü), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Ըստ 2011 թվականի տվյալների՝ բնակչությունը կազմում է 67 մարդ։


== Բնակչություն ==


== Ծանոթագրություններ ==
(9622) Տերրիջոնս

(9622) Տերրիջոնս (անգլ.՝ Terryjones), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 21-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,255241 ա. մ., առավելագույնը մոտենում է 1,8189 ա. մ. հեռավորության վրա և հեռանում 2,6916 ա. մ.։ Արեգակի շուրջ մեկ ամբողջական պտույտ է կատարում 1237,05 երկրային օրվա ընթացքում, իր ուղեծրով շարժվելով միջինում 0,291015 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9622) Տերրիջոնս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիցիլիա (այլ կիրառումներ)

Սիցիլիա, կարող է վերաբերել՝

Սիցիլիա - Միջերկրական ծովում գտնվող, տարածքով ամենամեծ կղզին
Սիցիլիա - ինքնավար մարզ Իտալիայում
Սանկտ Պետերբուրգի մետրոյի պայթյուններ (2017)

Սանկտ Պետերբուրգի մետրոյի պայթյուններ, ահաբեկչական գործողություն Ռուսաստանի Դաշնության Սանկտ Պետերբուրգ քաղաքի մետրոպոլիտենում։ Նախնական տվյալներով զոհվել է 14, և վիրավորում ստացել՝ 51 մարդ։ Որոշ տվյալներով` գնացքի վագոնում պայթել է ինքնաշեն պայթուցիկ սարք։
Դեպքը տեղի է ունեցել 2017 թվականի ապրիլի 3-ին՝ Սանկտ Պետերբուրգի մետրոպոլիտենի «Սեննայա պլոշչադ» և «Տեխնոլոգիչեսկի ինստիտուտ» կայարանների միջև ընկած ուղեմասում։


== Պայթյուններ և հետագա զարգացումներ ==
2017 թվականի ապրիլի 3-ին, ժամը 13:30-ի սահմաններում, պայթյուններ են որոտացել «Սեննայա պլոշչադ» կայարանից դեպի «Տեխնոլոգիչեսկիյ ինստիտուտ» ուղևորվող գնացքի վագոնում։ Պայթուցիկ սարքը տեղակայված է եղել ճամպրուկի մեջ։ Համաձայն ՌԴ արտակարգ իրավիճակների նախարարության եզրակացության, պայթյունը որոտացել է գնացքի երրորդ վագոնում։ Ականատեսների վկայությամբ, պայթյունը տեղի է ունեցել գնացքի դռան մոտ, ինչից հետո ծուխն անմիջապես տարածվել է ողջ վագոնով մեկ։ Պայթյուններից հետո իշխանությունները հայտարարեցին քաղաքի բոլոր մետրոկանգառների աշխատանքի դադարեցման մասին։ Ուշ երեկոյան, երրորդ, չորրորդ և հինգերորդ գծերում մետրոպոլիտենը վերսկսկեց իր կանոնավոր աշխատանքը։
Ավելի ուշ չգործարկված պայթուցիկ սարք է հայտնաբերվել «Պլոշչադ վոսստանիա» կայարանում, ինչն անմիջապես վնասազերծվել է։ Պայթուցիկը պարունակել է մոտավորապես 1 կիլոգրամ տրոտիլ (ՏՆՏ)։
Դեպքից հետո, հսկողությունը բարձրացվեց երկրի մյուս խոշոր քաղաքների մետրոպոլիտեններում և օդանավակայաններում։
Որևէ ահաբեկչական խմբավորում դեռևս իր վրա չի վերցրել հարձակման պատասխանատվությունը։ Տեղական ժամանակով ժամը 16:30-ին, ՌԴ գլխավոր դատախազությունը մետրոյում կատարված պայթյունները ճանաչեց որպես ահաբեկչական գործողություն։


== Զոհեր ==
Ռուսաստանի Դաշնության առողջապահության նախարարության հաղորդմամբ, հարձակումներից տուժել է 50 մարդ, որոնցից 14-ը՝ մահացել, ընդ որում նրանցից 7-ը զոհվել էր հենց տեղում, իսկ մնացածը՝ հիվանդանոցում։ Հոսպիտալացվել էր 39 մարդ, որոնցից վեցը՝ ծանր վիճակում։ Տուժածների շարքում կային երեխաներ։


== Ահաբեկիչը ==
Պայթյուններն իրականացնելու մեջ կասկածվում էր ոմն 22-ամյա Ակբարժոն Ջալիլովը, ով ծնունդով Ղրղըզստանից Ռուսաստանի քաղաքացի էր։ Ջալիլովը ծնվել էր 1995 թվականին՝ Ղրղըզստանի հարավային Օշ շրջանում, ով Մոսկվա էր տեղափոխվել 2011 թվականին։ «Մոսկովսկիյ կոմսոմոլեց» թերթի և «Gazeta.ru» լրատվական կայքի փոխանցմամբ, 2015 թվականի դրությամբ Ջալիլովն աշխատել է մոսկովյան սուշի բարերից մեկում որպես խոհարար, իսկ այլ աղբյուրների պնդմամբ, Ջալիլովն աշխատել է որպես ավտոմեխանիկ և անհետացել էր պայթյուններից մի քանի շաբաթ առաջ։ «Ինտերֆաքս» տեղեկատվական գործակալության փոխանցմամբ, ռուսաստանյան իշխանությունները կասկածում են, որ Ջալիլովը կարող էր հնարավոր կապեր ունենալ ռադիկալ իսլամական խմբավորումների հետ ։


== Տես նաև ==
Իսլամիստական ահաբեկչական հարձակումների ցանկ
Մոսկվայի մետրոյի պայթյուններ (2010)
1977 թ. Մոսկվայի պայթյուններ


== Ծանոթագրություններ ==
HackerEarth

HackerEarth, տրամադրում վճարովի ծրագրային լուծում, որը օգնում է կազմակերպություններին ավելի հեշտ գտնել անհրաժեշտ մասնագիտության աշխատակիցներ։ HackerEarth-ը կազմակերպել է ավելի քան 1000 հաքաթոններ և 10 հազարից ավել ծրագրավորման մարտահրավերներ։ Իր գործունեության սկզբից HackerEarth-ը ստեղծել է ավելի քան 4 միլլիոն անդամ ունեցող ծրագրավորողների բազա։ HackerEarth-ը ֆինանսավորման 3 շրջափուլերի արդյունքում կարողացել է հավաքել ավելի քան 5 միլլիոն դոլլար գումար։ Ներկա պահին ավելի քան 750 հաճախորդներ ողջ աշխարհից օգտագործում է գնահատման համակարգը, այդ թվում՝  Amazon, Walmart Labs, Thoughtworks, Societe Generale, HP, VMware, DBS, HCL, GE, Wipro, Barclays, Pitney Bowes, Intel, և L&T Infotech։ HackerEarth-ին աջակցում են GSF Global և Angelprime։


== Պատմություն ==
Հիմնադրվել է 2012 թվականի նոյեմբերին հնդկական տեխնոլոգիանների համալսարանի շրջանավարտներ՝ Ռուրկի Սանչին Գուպտաի և Վիվեկ Պրակաշի կողմից, սակայն HackerEarth-ը սկսել է իր կարերիան ինչպես՝ MyCareerStack։ Սկզբնական ուսումնական պլատֆորմը նպատակաուղղված էր բոլոր ուսանողների համար խաղադաշտի հարթցմանը, որպեսզի ուսանողները կարողնանան պատասխանել հարցերի, դիտեն ծրագրավորման մասին պատմող բլոգներ, ինչպես նաև հասանելի էր կոդերի առցանց խմբահիր և քննարկման համար նախատեսված ֆորումներ։
Ավելի ուշ 2013 թվականին, Սաչինը և Վիվեկը զարգացրեցել ծրագիրը դարձնելով այն ավտոմատացված, որը օգնում էր արդյունավետ կերպով որակավորել ծրագրավորողներին։ Երկու տարի անց HackerEarth-ը ստեղծեց իր ծրագրային ապահովումը, որը նախատեսված էր ներդրումների ղեկավարման համար, թարմացված տարբերակը թողարկվեց 2018 թվականի սկզբին։
2012 թվականի ստարտ ափը GSF Accelerator-ի մասն էր, իսկ հետագայում նա ստացավ 500, 000 դոլլար ներդրումներից։
2018 թվականի հուլիսին HackerEarth-ը ուներ ավելի քան 180 աշխատակից։ Ընկերության գլխավոր գրասենյակը գտնվում է ԱՄՆ-ի Կալիֆոռնիա նահանգի Ֆրեմոնտե քաղաքում։ Բացի Ֆյունում, Մումբայում և Դելիում գտնվող գրասենյակների, HackerEarth գրասենյակներ ունի Լոնդոնում ևՃապոնիայում։


== Ապրանքանիշներ և ծառայություններ ==


=== HackerEarth-ի գնահատումներ ===
HackerEarth-ի գնահատումները  պլատֆորմ է, որը նախատեսված է աձնակազմի հավաքման համար, որը օգնում է կազմակերպություններին վարձել ծրագրավորողներ, ըստ նրանց հմտությունների։ Մասնագիտացված պլատֆորմները նախատեսված են ծրագրավորողների գնահատման համար, և թույլ են տալիս ստուգել անձի տեխնիկական տաղանդները։


=== Մարտահրավերներ ===
HackerEarth-ի մարտահրավերները իրենց մեջ պարունակում են հաքաթոններ, ծրագրավորման մարտահրավերներ և ծրագրաորման դասընթացներ ծրագրավորողների համար։


=== Պրակտիկա ===
HackerEarth-ը օգտատերերին առաջարկում է ուսուցողական նյութեր և պրակտիկ խնդիրներ, խթանելով նրանց հմտությունների զարգացմանը։


== Ծանոթագրություններ ==


== Արտաքին հղղումներ ==
http:/www.hackerearth.com HackerEarth. պաշտոնական կայք
HackerEarth
Շոլոխովո (գյուղ, Նովոգորոդսկի շրջան)

Շոլոխովո (ռուս.՝ Шолохово), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հիպերձայն

Հիպերձայն (< հիպեր... և ձայն), 109-ից մինչև 1012-1013 hg հաճախականության առաձգական ալիքներ (դրանց սպեկտրի բարձրահաճախային մասը)։ Ֆիզիկական բնույթով հիպերձայնը ոչնչով չի տարբերվում ուլտրաձայնից, սակայն բարձր հաճախականության շնորհիվ հիպերձայն փոխազդեցությունը միջավայրի քվազիմասնիկների (էլեկտրոն, ֆոնոն, մագնոն և այլն) հետ շատ ավելի էական է, քան ուլտրաձայնինը։
Լևաշկա (Վայմուգայի վտակ)

Անվան այլ կիրառումների համար տե՛ս՝ Լևաշկա (այլ կիրառումներ)Լեկմաշ (ռուս.՝ Левашка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վայմուգա գետի ձախ ափին՝ 29 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000034048
Հիդրոլոգիական ուսումնասիրությունների կոդը - 103003404
Ավազանի կոդը -  03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նովիե Բագազի

Նովիե Բագազի (ռուս.՝ Новые Багазы, բաշկիրերեն՝ Яңы Бағаҙы), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 294 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մաղարո

Մաղարո (վրաց.՝ მაღარო), գյուղ Վրաստանում։ Գտնվում է Կախեթի մարզի Սիղնաղի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1747 մարդ։


== Տարածք ==
Կենտրոնի բարձրությունը 950 մետր է։


== Աղբյուրներ ==
Վրացական սովետական հանրագիտարան, ტ. 2, გვ. 441, თბ., 1977 թվական.


== Ծանոթագրություններ ==
Ծովաձիուկ (քանդակ)

«Ծովաձիուկ» քանդակ (ռուս.՝ Скульптура «Морской конек»), քանդակ Ղրիմի Ալուշտա քաղաքում։ Տեղադրվել է 2015 թվականին։ Հեղինակն է քանդակագործ Ալեքսանդր Ռոմաշենկոն։


== Պատմություն ==
«Ծովաձիուկ» քանդակը Ղրիմի այս հանգստավայրի խորհրդանիշն է և զբոսաշրջիկների լուսանկարվելու սիրված վայրերից մեկը։
Սկզբնապես քանդակը գտնվում էր Ալուշտայի ակվարիումի մոտ, որն էլ հենց այն տեղադրել էր այնտեղ 2015 թվականի հուլիսին։ Նախատեսվում էր, որ քանդակը պետք է ծառայի որպես ուղեցույց և հանդիպման վայր։ Սակայն 2015 թվականի օգոստոսին տեղացիները խնդրեցին «Ծովաձիուկը» տեղափոխել առափ՝ համարելով, որ այն ավելի հարմար վայր է լուսանկարչական նկարահանումների համար։


== Նկարագրություն ==
2,5 մ բարձրությամբ քանդակը պատկերում է կոփածո ծովաձիուկին։ Այն պատրաստված է չժանգոտող պողպատից։ Քանդակի պտտվող հիմքի վրա փորագրված է երեք գրություն. «Հանդիպման վայր», «Ալուշտա» և ««Ալուշտայի ակվարիում». նվեր քաղաքին՝ 2015»։
Հեղինակի՝ քանդակագործ Ալեքսանդր Ռոմաշենկոյի խոսքերով, սկզբնապես դիտարկվում էր ձկան պատկերով տարբերակը, սակայն ի վերջո ակվարիումի ամբողջ տնօրենությունն ընտրեց ծովաձիուկի տարբերակը՝ այն համարելով ավելի տպավորիչ։ Բացի այդ, Սև ծովի կենդանական աշխարհի այս ինքնատիպ ներկայացուցիչը Ալուշտայի ակվարիումի առաջին բնակիչներից էր։
Հասցեն՝ քաղաքի առափի և Գորկու փողոցի խաչմերուկ։


== Ծանոթագրություններ ==
Megan Thee Stallion

Մեգան Ջովոն Ռութ Փիթ (անգլ.՝ Megan Jovon Ruth Pete; փետրվարի 15, 1995(1995-02-15), Սան Անտոնիո, Տեխաս, ԱՄՆ), ով առավել հայտնի է որպես Megan Thee Stallion (արտասանվում է «Megan the Stallion», Մեգան Դը Ստելիոն), ամերիկացի ռեփեր, երգչուհի և երգերի հեղինակ։ Նա թողարկել է «Tina Snow» մինի ալբոմը 2018 թվականի հունիսին։ 2018 թվականի նոյեմբերին նա պայմանագիր է կնքել 300 Entertainment-ի հետ, ինչը դարձրել է նրան առաջին կին ռեփեր այդ լեյբլում։ Մեգանի առաջին նախագիծը՝ «Fever»-ը թողարկվել է 2019 թվականի մայիսի 17-ին։ 2019 թվականին Թայմը ընդգրկել է նրան իր «հաջորդ 100-ը» ցանկում։ Նրա երրորդ մինի ալբոմը՝ «Suga»-ն թողարկվել է 2020 թվականի մարտի 6-ին։


== Վաղ տարիներ ==
Մեգան Ջովոն Ռութ Փիթը ծնվել է 1995 թվականի փետրվարի 15-ին Տեխաս նահանգի Բեխար շրջանում, և մեծացել է Հյուստոնում։ Նրա մայրը՝ Հոլի Թոմասը, զբաղվում էր ռեփով «Holly-Wood» կեղծանվան տակ։ Փիթը և նրա մայրը տեղափոխվել են Փերլենդ, երբ նա 14 տարեկան էր։
Փիթը սկսել է ռեփով զբաղվել 16 տարեկանում։ Երբ նա խոստովանել է մորը, որ ցանկանում է ռեփ կարդալ, Հոլին պահանջել է, որ Փիթը սպասի մինչև 21 տարեկան դառնալը, որպեսզի շարունակի ռեփ կարիերան։ Նրա մայրը, թեև տպավորված էր դստեր ռեփ վարպետությամբ, նկատել է, որ իր տեքստերը չափազանց մտորումներ էին առաջացնում իր երիտասարդ տարիքի համար։ Փիթն ավարտել է Փերլենդի ավագ դպրոցը 2013 թվականին։
2013 թվականին Փիթի տեսահոլովակը վիրուսային է դարձել։ Հոլովակում նա «բաթլում» էր տղամարդ հակառակորդների հետ «ֆրիսթայլում», երբ նա դեռ Փրեյրի Վյու Ա&Մ համալսարանի ուսանող էր։ Վիրուսային հոլովակը թույլ է տվել Փիթին ուշադրության արժանանալ մեդիայի կողմից և հետևորդներ գտնել սոցիալական ցանցերում։ Նա գտել է իր առաջին երկրպագուներին, ֆրիսթայլեր տեղադրելով իր ինստագրամյան կայքէջում։ Նա իր երկրպագուներին անվանում է «հոթիներ» (անգլ.՝ hotties), և համարում է, որ շատ ակտիվ երկպագուների բազան նրա վաղ հաջողության գլխավոր պատճառն էր։ Նա որդեգրել է «Megan Thee Stallion» բեմական կեղծանունը, քանի որ նրան պատանեկության տարիներին «stallion» (անգլ. թարգմանաբար՝ «հովատակ») էին անվանում իր հասակի (5'10) և գեղեցկության համար։
Այն բանից հետո, երբ նա արձակուրդ է վերցրել դպրոցում, նա վերսկսել է իր ուսումը Տեխասի հարավային համալսարանում՝ Առողջապահության կառավարման ոլորտում, որտեղ նա՝ 2019 թվականի դրությամբ երրորդ կուրսի ուսանող է։
Իր «Cocky AF» և «Freak Nasty» երգերում նա նշում է, որ կրեոլների մաս է։ Նա նշել է դա նաև 2017 թվականի սեպտեմբերի 9-ին իր թվիթթերյան կայքէջում։


== Անձնական կյանք ==
Megan Thee Stallion-ի մայրը՝ Հոլի Թոմասը մահացել է 2019 թվականի մարտին ուղեղի քաղցկեղի պատճառով; նրա տատիկը մահացել է նույն ամսին։ Բացի իր դստեր մենեջերը լինելուց, Թոմասն ազդել է Մեգանի որոշման վրա սովորել Առողջապահության կառավարման ոլորտում։


== Սկավառակագրություն ==


=== Միքսթեյփեր ===


=== Մինի ալբոմներ ===


=== Սինգլներ ===


==== Որպես առաջնային արտիստ ====


==== Որպես մասնակցող արտիստ ====


=== Չարթերում ընդգրկված այլ երգեր ===


== Շրջագայություններ ==


=== Աջակցող ===
Legendary Nights Tour  (Meek Mill & Future) (2019)


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Megan Thee Stallion AllMusic կայքում
Megan Thee Stallion Ինստագրամում
Հատուցում (ֆիլմ, 2013)

«Հատուցում» (անգլ.՝ The Railway Man՝ «Երկաթգծի աշխատող»), ռեժիսոր Ջոնաթան Տեպլիցկիի դրաման, Էրիկ Լոմաքսի նույնանուն ինքնակենսագրական բեսթսելլերի էկրանավորումը, գլխավոր դերերում են Քոլին Ֆերտը և Նիկոլ Քիդմանը։ Համաշխարհային պրեմիերան կայացել է 2013 թվականի սեպտեմբերի 6-ին` Տորոնտոյի կինոփառատոնում։
Վեպի հեղինակ և գլխավոր գործող անձ` Էրիկ Լոմաքսը, մահացել է 2012 թվականի հոկտեմբերի 8-ին՝ ֆիլմը թողարկելուց հետո ապրելով մեկ տարուց էլ պակաս։ Կինոնկարը նվիրված է նրա հիշատակին։


== Բովանդակություն ==
Երկրորդ համաշխարհային պատերազմի ժամանակ բրիտանական սպա Էրիկ Լոմաքսը Սինգապուրում գերի է ընկնում ճապոնացիների մոտ և նրան ռազմագերիների համար ճամբար են ուղարկում` Թայ-Բիրմայական երկաթգծի կառուցման համար։ Ճամբար հասնելուն պես ճապոնական սպան նրան տանջում է։
Տարիներ անց, դեռևս տանջվելով հոգեկան խոշտանգումներից, Լոմաքսը վրեժխնդրությամբ է այրվում։ Իր լավագույն ընկերոջ` Ֆինլիի օգնությամբ նա վերադառնում է իր տանջանքների վայրը, որպեսզի հանդիպի իրեն տանջած ճապոնական սպայի հետ։
Լոմաքսը վերադառնում է իր կտտանքների տեսարանին այն բանից հետո, երբ հետապնդում է ճապոնական գաղտնի ոստիկանին` Տակաշի Նագասիին` «փորձելով խուսափել դառնության և ատելության միջավայրից»։ Երբ նա վերջապես դեմ առ դեմ հանդիպեց իր  նախկին կալանավորողին, նա առաջինը հարցրեց թե ինչպես են իր կալանավորները հարց ու փորձ արել տարիներ առաջ։
Նագասին շուտով պարզում է, որ ճապոնացին կենտրոնացել էր հաղթանակի համար, և ինչպես նա չի իմացել, որ դժբախտ պատահարները ճապոնական իմպերիալիստական բանակի կողմից են։ Լոմաքսը վերջիվերջո ազատում է Նագասիին և նետում է իր դանակը մոտակա գետը։ Հետո նա վերադառնում է Բրիտանիա։
Անորոշ ժամանակ անց Լոմաքսը իր կնոջ` Պատրիսիայի հետ վերադառնում է Թայլանդ։ Նա կրկին հանդիպում է Նագասիի հետ և ներողություն խնդրելուց հետո, որը նա ընդունեց, երկուսն էլ դառնում են ընկերներ։ Վերջաբանը ասում է, որ Լոմաքսը և Նագասին մնում են ընկերներ մինչև մահ համապատասխանաբար 2011 և 2012 թվականներին։


== Դերերում ==


== Կառուցում ==
Ռեյչել Ուայզը դիտարկվել է Փեթի Լոմաքսի դերի համար։
Ֆիլմի նկարահանումներն սկսվել են 2012 թվականի ապրիլին և անց են կացվել Էդինբուրգում, Նորթ-Բերիքում, Փերթ-էնդ-Քինրոսում, Լոնդոնում, Թայլանդում և Քվինսլենդում։


== Շահույթ ==
Ֆիլմը Միացյալ Նահանգներում ունեցել է 4,415,429 դոլլարի շահույթ, և 17,882,455 դոլլար` միջազգային շահույթ և ընդհանուր` 22,297,884 դոլլարի շահույթ։


== Տես նաև ==
Կամուրջ Քվայ գետի վրայով - «օսկարակիր» ֆիլմ այդ ճանապարհի ռազմագերիների կողմից պատրաստված։


== Ծանոթագրություններ ==


== Արտաքին հղումներ ==
«Հատուցում»(անգլ.) ֆիլմը Internet Movie Database կայքում
«Հատուցում»(անգլ.) ֆիլմը allmovie կայքում:
«Հատուցում»(անգլ.) ֆիլմը Rotten Tomatoes կայքում
Աննա Ազարի

Աննա Ազարի (օգոստոսի 27, 1959(1959-08-27), Վիլնյուս, Լիտվական ԽՍՀ, ԽՍՀՄ), իսրայելցի դիվանագետ։


== Կենսագրություն ==
Աննա Ազարիի պապը՝ 1898 թվականին ծնված Էդելշտեյնը, 1917 թվականին եղել է «Պոալեյ Ցիոնի» անդամ, 1918 թվականից ՌԿԿ(բ) անդամ, Քաղաքացիական պատերազմի մասնակից, շրջկոմի քարտուղար Մոսկվայում։ 1920-ական թվականներին եղել է Ռազմա-ճարտարագիտական ակադեմիայի ուսանող, այնուհետև՝ ճարտարագետ։
1972 թվականին նա ընտանիքի հետ արտագաղթել է Իսրայել, այստեղ ավարտել է Հայֆայի համալսարանը  (1983 թ., անգլիական պատմության և գրականության բակալավր) և  հետագայում ստացել է քաղաքական գիտությունների մագիստրոսի աստիճան։  Սովորել է նաև Երուսաղեմի հրեական համալսարանում, որտեղ անցել է Ռուսաստանի պատմության հատուկ դասընթաց։ Ուկրաինայում դեսպանի պաշտոնից վերադառնալուց հետո, նա ուսման դասընթաց է անցել Բարձրագույն ռազմական քոլեջում։
1983 թվականից Ազարին աշխատում է Իսրայելի ԱԳՆ-ում։ Աննան հիշում է «գուցե, ես չաշխատեի ԱԳՆ-ում, եթե չլիներ ամուսնուս առաջարկը։ Այդ ժամանակ մենք սովորում էինք համալսարանի վերջին կուրսում, ամուսինս ուսումնասիրում էր քաղաքագիտություն։ Բայց նա արդեն որոշել էր, որ պետք է դառնա ռեֆորմիստ ռաբբի։ Եվ ԱԳՆ ընդունվելու  քննությունների մեկնեցի ես։ Ամուսինս ասաց.  «Քո անգլերենը լավ է, գնա և փորձիր»։    Առաջին գրավոր քննությանը ես գնացի ջինսով, քանի որ ուրիշ բան չունեի հագնելու։ Իսկ քննության երկրորդ փուլին, բանավոր հարցազրույցին սկեսուրս այնպես շքեղ էր հագցրել ինձ, որ հարցազրույցի վերջում ինձ հարցրին արդյոք ես կոկտեյլի եմ եկել»։
1989-1992 թվականներին եղել է հյուպատոս Սան Ֆրանցիսկոյում։ 1995-1997 թվականներին աշխատել է Ռուսաստանում Իսրայելի դեսպանատանը, զբաղեցնելով դիվանագիտական առաքելության ղեկավարի տեղակալի պաշտոնը, «փաստացի ղեկավարել է այդ աշխատանքները, քանի որ դեսպան Ալիզա Շենքարը վատ էր կողմնորոշվում  ռուսական իրողությունների  մեջ»։
Ռուսաստանից վերադառնալուց և Ուկրաինայում նշանակվելուց առաջ, նա աշխատում է Իսրայելի ԱԳՆ-ում ԱՊՀ երկրների բաժնի պետի տեղակալ։  
1999-2003 թվականներին եղել է Իսրայելի դեսպանը Ուկրաինայում և համատեղությամբ Մոլդովիայում։ 2005 թվականից ղեկավարել է Իսրայելի ԱԳՆ-ի Կենտրոնական Եվրոպայի և Եվրասիայի դեպարտամենտի Եվրասիայի բաժինը։ 2006-2010 թվականներին եղել է Իսրայելի դեսպանը Ռուսաստանում, համատեղությամբ Բելառուսիայում։  2013 թվականի հոկտեմբերից Իսրայելի դեսպանն է Լեհաստանում։
Նրա ամուսինը՝ Մեիր Ազարին, համարվում է  ռեֆորմիստ ռաբբի։


== Ծանոթագրություններ ==


== Արտաքին հղումներ ==
Չեմ ճանաչում որևէ հրեայի, ով չի ընդունում Հայոց ցեղասպանությունը. Աննա Ազարի
Պայթյուն Մանչեստրում 2017

2017 թվականի մայիսի 22-ին տեղի ունեցավ պայթյուն Միացյալ Թագավորության Մանչեստր քաղաքի Մանչեստր արենայի դրսում, ամերիկացի երգչուհի Արիանա Գրանդեի համերգից հետո։ Պայթյունը տեղի ունեցավ Բրիտանիայի ամառային ժամանակով 22։33-ին (UTC+01:00)` սպանելով 22 և վիրավորելով 59 մարդու։ Նշվում է որ ենթադրյալ ահաբեկիչը գործել է միայնակ` գործի դնելով ինքնաշեն պայթուցիկ սարքը, ենթադրվում է, որ ահաբեկիչը եղել է մահապարտ։


== Հարձակում ==
2017 թվականի մայիսի 22-ին Բրիտանիայի ամառային ժամանակով 22։33-ին (UTC+1), տեղի ունեցավ պայթյուն Միացյալ Թագավորության Մանչեստր քաղաքի Մանչեստր արենայի դրսում։ Պայթյունը տեղի ունեցավ ամերիկացի երգչուհի Արիանա Գրանդեի համերգից անմիջապես հետո։ Համերգին ժամանել էին մոտ 21.000 մարդ, որոնցից շատերը գտնվում էին պայթյունի վայրում։


== Տուժածներ ==
Ըստ ոստիկանության տվյալների 23 մարդ զոհվել է, ներառյալ մահապարտ ահաբեկիչը և ամենաքիչը 120 մարդ ստացել է տարբեր աստիճանի մարմնական վնասվածքներ, ներառյալ երեխաներ։


== Ահաբեկիչ ==
Ահաբեկիչի ինքնությունը պարզվել է, նա 22 տարեկան բրիտանացի մուսուլման Սալման Ռամադա Աբեդին էր, ում մասին տեղեկացված էին եղել անվտանգության ծառայությունները։ Նա ծնվել էր Մանչեստրում 1994 թվականի դեկտեմբերի 31-ին Լիբիայից ժամանած փախստականների ընտանիքում, ովքեր բնակություն էին հաստատել Մանչեստրի հարավում։ Նա մեծացել էր Վալի Ռենջում և ապրել էր Մանչեստրի Ֆալովֆիլդ թաղամասում։ Սալմանը և նրա եղբայրը աղոթում էին Դիդսբարի մզկիթում, որտեղ նրանց հայրը անվտանգության աշխատակից է եղել և շատ հարգված մարդ, սակայն մզկիթի հոգաբարձուն դա մերժել է` ասելով, որ երբեք նրան չի տեսել։ Աբեդին աշխատել է հացթուխի մոտ և նրա ընկերները նրան հիշում են, որպես լավ ֆուտբոլիստ, ով ժամանակ առ ժամանակ կանեփ էր օգտագործում։
Աբեդին ներքաշվել էր ավազակախմբերի մեջ և հետագայում պայթյունից առաջ ծայրահեղական իսլամի մեջ։ Նա իր վրա ուշադրություն է գրավել 2015 թվականին երբ քննադատում էր ահաբեկչության դեմ և կյանքի սրբության վերաբերյալ քարոզները։
2014 թվականին Աբեդին դառնում է Սալֆորդի համալսարանի ուսանող, որտեղ ուսանում է բիզնես կառավարում, մինչև դուրս է մնում։ Նրա ծնողները ծնվել են Տրիպոլիում և վերադարձան Լիբիա 2011 թվականին Մուամար Քադդաֆիի սպանությունից հետո, իսկ Աբեդին մնաց Մանչեստրում։


== Արձագանքներ ==
Արիանա Գրանդեն իր Թվիթթերի պաշտոնական էջում գրել է, որ «կոտրված» է իրեն զգում և նշել. «Ի սրտե ցավում եմ, ուղղակի բառեր չեմ գտնում ասելու»։


== Տես նաև ==
Իսլամիստական ահաբեկչական հարձակումների ցանկ


== Ծանոթագրություններ ==
Մեխլու

Մեխլու (իսկական անունը, ծննդյան և մահվան թվականներն անհայտ), գյուղացիական շարժման առաջնորդ Հայաստանում (XVII-րդ դարի 1-ին քառորդ)։ Ծագումով՝ Ուտիքից։ Սովորել է Գանձասարի հայոց կաթողիկոսարանում և ստացել սարկավագի աստիճան։ Արցախում քարոզել է հակաեկեղեցական գաղափարներ, որի համար կարգալույծ է արվել։ Շարունակել է պայքարը հոգևոր ու աշխարհիկ ավատատերերի դեմ, քարոզել, որ վանքապատկան գյուղերի հողերը պատկանում են գյուղական համայնքներին, քննադատել հոգևորականներին, պահանջել գույքային հավասարություն։ Շքեղազգեստ բարձրաստիճան վանականներից տարբերվելու համար կրել է երկու մեխով (որտեղից և «Մեխլու» մականունը) ամրացված այծամազե փալաս։ Ձևանալով որպես Քրիստոս՝ իր հետևորդներից էլ 12 հոգու (իբր Քրիստոսի 12 աշակերտներ) է ընտրել՝ հղփացած եկեղեցականներին պատմելու համար։ Մեխլուի գլխավորած շարժումը սկզբում հանդես է եկել կրոնական քողի տակ, սակայն 1606—1620 թթ. ընդունել է մեծ թափ (մասնակիցների թիվն անցել է 500-ից) և ստացել սոցիալական բնույթ։ Վախենալով շարժման ծավալից՝ հոգևորականությունը պահանջել է Մեխլուին հեռացնել Արցախից։ Իր հետևորդներով Մեխլուն անցել է Այրարատ և Քանաքեռում ընդհարվել Երևանի Ամիր-Գունա խանի զորքի հետ։ Շարժումը ճնշվել է, իսկ Մեխլուն արտաքսվել խանության սահմաններից։ Այնուհետև Մեխլուն եղել է Կարինում, Երուսաղեմում և Ամիդում։


== Գրականություն ==
Հարությունյան Հ. Գյուղացիական շարժումները Հայաստանում 17-րդ դարի առաջին քառորդում, Երևան, 1939։
Ֆիլիպ Կոկու

Ֆիլիպ Ջոն Ուիլյամ Կոկու (հոլ.՝ Phillip John William Cocu, МФА: [koːˈky],հոկտեմբերի 29, 1970(1970-10-29), Էյնդհովեն, Հյուսիսային Բրաբանդ, Նիդերլանդներ), նիդերլանդացի ֆուտբոլիստ և ֆուտբոլային մարզիչ։ Հանդես է եկել կիսապաշտպանի դիրքում։


== Կարիերա ==


=== Խաղային ===
Կոկուն բազմակողմանի կիսապաշտպան էր, որը կարող էր խաղալ ինչպես պաշտպանությունում, այնպես էլ հարձակման գծում։ Իր լավագույն տարիները անցկացրել է «ՊՍՎ Էյնդհովեն» և «Բարսելոնա» ակումբներում։ Խաղացել է 101 խաղ և խփել 10 գոլ Նիդերլանդների ֆուտբոլի ազգային հավաքականում, որի կազմում խաղացել է 1998 թվականի Ֆուտբոլի աշխարհի առաջնությունում(չորրորդ տեղ) և 2006 թվականին Ֆուտբոլի աշխարհի առաջնությունում, ՈՒԵՖԱ Եվրոպայի առաջնություններում (Ֆուտբոլի Եվրոպայի առաջնություն 1996, Ֆուտբոլի Եվրոպայի առաջնություն 2000 և Ֆուտբոլի Եվրոպայի առաջնություն 2004)։ Եվրո 2004-ում եղել է հավաքականի ավագ։


==== Հրաժեշտի հանդիպում ====
Հանդես գալով  ՊՍՎ Էյնդհովեն և «Բարսելոնա» ակումբներում և Նիդերլանդների հավաքականում՝ Ֆիլիպ Կոկուն անցկացրել է ընկերական հանդիպում է «ՊՍՎ Էյնդհովեն»-ի դեմ։ Կոկուի թիմի կազմում, որը ղեկավարել է Գուս Հիդինգը, ընդգրկվել են խաղացողներ, որոնք լավ հայտնի են ինչպես մարզչին, այնպես էլ ֆուտբոլային Եվրոպային (Ջեֆերսոն Ֆարֆան, Վիմ Յոնկ, Դենիս Բերգկամպ, Պատրիկ Կլյուվերտ, Մարկ Օվերմարս, Միխաել Ռեյզիգեր, Յապ Ստամ և ուրիշներ)։ Մրցախաղը վերջացել է 5։1 հաշվով՝ հօգուտ ՊՍՎ-ի։ Խաղին ներկա էին մոտավորապես 30 հազար երկրպագուներ։


=== Մարզային ===
2012 թվականի մարտի 12-ին նշանակվել է ՊՍՎ-ի գլխավոր մարզչի պաշտոնակատար մինչև 2011/12 մրցաշրջանի ավարտը՝ աշխատանքից հեռացված Ֆրեդ Ռյուտենի փոխարեն։ 2012 թվականի ապրիլի 8-ին ՊՍՎ-ի ղեավարության տակ Կոկուն դարձել է Նիդերլանդների գավաթի գավաթակիր։ Եզրափակչում 3։0 հաշվով հաղթել է «Հերակլես» ակումբին։ 2013 թվականի մայիսին Կոկուն գլխավոր մարզչի պաշտոնում փոխարինել է Դիկ Ադվոկատին, ով ազգային առաջնության մրցաշրջանից հետո հրաժարական է տվել և չորս տարվա պայմանագիր կնքել։


== Ելույթների վիճակագրություն ==
Ակումբային Վիճակագրություն


== Ձեռքբերումբներ ==
ԽաղայինՆիդերլանդների ֆուտբոլի գավաթի դափնեկիր (2)՝ 1995/96, 2004/05
Ֆուտբոլի Նիդերլանդների սուպերգավաթի դափնեկիր (2)՝ 1996, 1997
Նիդերլանդների ֆուտբոլի առաջնություն (4)՝ 1996/97, 2004/05, 2005/06, 2006/07
Լա Լիգա՝ 1998/99
Պարսից ծոցի Չեմպիոնների ակումբային գավաթակիր ՝ 2007ՄարզայինՆիդերլանդների ֆուտբոլի գավաթի գավաթակիր՝ 2011/12
Նիդերլանդների ֆուտբոլի առաջնություն չեմպիոն(3)՝ 2014/15, 2015/16, 2017/18
Ֆուտբոլի Նիդերլանդների սուպերգավաթի գավաթակիր (2)՝ 2015, 2016


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Վիճակագրություն FIFA-ի կայքում(անգլ.)
Профиль игрока
Սալտո Գրանդե ամբարտակ

Սալտո Գրանդե ամբարտակ (իսպ.՝ Represa de Salto Grande),  ամբարտակ և ջրի ուժով աշխատող հզոր էլեկտրական կայան Ռիո Ուրուգվայ գետի միջին հոսանքում՝ Արգենտինայի և Ուրուգվայի սահմանի վրա, ուրուգվայական Սալտո և արգենտինական Կոնկորդիա քաղաքներից մոտավորապես 15 կիլոմետր դեպի հյուսիս։ Պատկանում է այդ երկու սահմանակից պետություններին։


== Ընդհանուր տեղեկություններ ==
Ռիո Ուրուգվայ գետի ջրի ուժը հանրային նպատակներով օգտագործելու զանազան մեծ նախագծեր տարբեր անհատների կողմից կազմվել են սկսած 1890 թվականից։ 1938 թվականից հետազոտություններ ու չափագրումներ են սկսվել։ 1946 թվականին Արգենտինայի և Ուրուգվայի կառավարությունները համաձայնագիր են ստորագրել գետի ջրերի համատեղ օգտագործման մասին, ստեղծել են տեխնիկական հանձնաժողով՝ դրա կազմում ընդգրկելով երկու կողմերի հավասար թվով պատվիրակների, որոնց խնդիրը պետք է լիներ ներկայացվող նախագծերի նպատակահարմարության, արդյունավետության  ուսումնասիրումը։
1960 թվականին ինժեներական ֆիրմաների մի կոնսորցիումի՝ Sideco del Grupo Macri S.A,-ին  պատվեր է տրվել՝ կազմելու Ռիո Ուրուգվայ գետի ջրերը էլեկտրաէներգիա ստանալու նպատակով օգտագործելու նախագիծ և դրա հետ կապված տեխնիկատնտեսական ու ֆինանսական զեկույց։ 1973 թվականի դեկտեմբերին նախագիծը, հանգամանալի, մանրակրկիտ ուսոմնասիրությունից և վիճահարույց բոլոր հարցերը համաձայնեցնելուց հետո, վերջապես հաստատվել է երկու հարևան պետությունների կառավարությունների կողմից, և հաջորդ տարվա ապրիլի մեկից ամբարտակի շինարարության աշխատանքներն սկսվել են։ Ուղիղ հինգ տարի անց՝ 1979 թվականի ապրիլի 1-ին շուրջ երեք հազար մետր երկարություն, 69 մետր բարձրություն ունեցող ամբարտակը պատրաստ էր։ Դրա շինարարության վրա ծախսվել էր 60 հազար տոննա պողպատ, մեկուկես միլիոն խորանարդ մետր հատուկ ամրության բետոն, այնքան, որքան կծախսվեր երեսունհարկանի հազար շենք կառուցելու համար։
Ամբարտակի շնորհիվ գոյացել է 5 միլիարդ խորանարդ մետր ջրատարողությամբ, 783 քառակուսի կիլոմետր հայելու մակերեսով, 6,4 մետր միջին խորությամբ մի  հսկայական ջրամբար։ Ամբարտակի վրայից ջրի թողունակությունը վայրկյանում 64 հազար խորանարդ մետր է, այն դեպքում, երբ գետի սովորական հոսքինը մոտավորապես տասնվեց անգամ զիջում է այդ ցուցանիշին։ Ամբարտակի ահռելի բարձրությունից գահավիժող ջրով աշխատող էլեկտրակայանի առաջին տուրբինը շահագործման է հանձնվել 1979 թվականի հունիսի 21-ին։
Ներկայումս այդ ջրերն աշխատեցնում են տասնչորս գերհզոր տուրբին (տասնչորսերորդը շարք է մտել 1983 թվականի մարտի 27-ին), որոնց միասնական հզորությունը կազմում է 1890 մեգավատտ և բավարարում է երկու հարևան երկրների էլեկտրաէներգիայի պահանջարկի զգալի մասը։
Կարևոր է նշել նաև, որ 1982 թվականին Սալտո Գրանդեի ամբարտակի վրա հատուկ կամուրջ է կառուցվել, որով անցնող երկաթգիծն ու ավտոմայրուղին հնարավոր ամենակարճ ճանապարհով միմյանց են կապում հարևան պետությունների բնակավայրերը։


== Տես նաև ==
Սալտո Գրանդե կամուրջ


== Ծանոթագրություններ ==


== Արտաքին հղումներ ==
Comisión Técnica Mixta de Salto Grande
Fundación Salto Grande Archived 2011-07-09 at the Wayback Machine.
Sitio del Organismo Regulador de Seguridad de Presas de Argentina
Sitio uruguayo
Ցելինա (Ռոստովի մարզ)

Ցելինա (ռուս.՝ Целина), ավան Ռուսաստանի Ռոստովի մարզի Ցելինսկի շրջանում։ Ցելինսկի շրջանի և Ցելինսկոյե գյուղական համայնքի վարչական կենտրոնն է։ 
2002 թ. տվյալներով բնակչությունը կազմում է 11.092 մարդ։ Հիմնվել է 1916 թ.։
Սենտ Հելենա շրջան (Լուիզիանա)

Սենտ Հելենա շրջան (անգլ.՝ Saint Helena Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 1.059 կմ² է, բնակչությունը՝ 11.203 մարդ (2010 թ. տվյալներով)։ Շրջկենտրոնն է Գրինսբուրգ բնակավայրը։ Կազմավորվել է 1810 թ.։
Մարիս Շտրոմբերգս

Մարիս Շտրոմբերգս (լատիշ․՝ Māris Štrombergs, մարտի 10, 1987(1987-03-10), Վալմիերա, Վալմիերայի շրջան, Լատվիական ԽՍՀ, ԽՍՀՄ), լատիշ հեծանվորդ, կրկնակի օլիմպիական չեմպիոն BMX -ի դիսցիպլինայում (2008, 2012):


== Կենսագրություն ==
Մարիս Շտրոմբերգսը ծնվել է 1987 թվականի մարտի 10-ին Վալմիերայում, Լատվիա։ Մարիսի առաջին մարզիչն էր Ռայմոնդս Չեսնիկսը, որին այդ պաշտոնում փոխարինել է Իվո Լակուչը։ Մարիս Շտրոմբերգսը կարծում է, որ վերջինս օգնել է իրեն հավատալ սեփական ուժերին և փոխել իր վերաբերմունքը շատ բաների նկատմամբ։
Մարիս Շտրոմբերգսն ամուսնացել է ֆիլիպինուհի Նատաշա Պաուլոի հետ 2016 թվականի նոյեմբերին, մեկ տարի անց այն բանից հետո, երբ Մարիսը նրան առաջարկություն էր արել։ 2018 թվականի ամռանը Մարիսը հայր դարձավ, ծնվեց տղան, որին անվանեցին Ռիո Ջեյմս։


== Կարիերա ==
Մարիս Շտրոմբերգսը Գերմանիայում 2008 թվականի մայիսին դարձել է Եվրոպայի չեմպիոն, իսկ որոշ ժամանակ անց նվաճել է աշխարհի առաջնության ոսկե մեդալը։ Սակայն գլխավոր ձեռքբերումը դեռևս առջևում էր, օգոստոսին նա դարձել է Պեկինում հեծանվավազքի օլիմպիական չեմպիոն։ Մարիս Շտրոմբերգսը դարձել է BMX -ի Լատվիայի հեծանվավազքի պատմության մեջ առաջին օլիմպիական չեմպիոնը և Լատվիայի պատմության երկրորդ օլիմպիական չեմպիոնը՝ մարմնամարզիկ Իգոր Վիհրովից հետո անկախության վերականգնումից ի վեր։ Մարիսից բացի, ոչ մի լատվիացի մարզիկ չի կարողացել նույն մրցաշրջանում նվաճելել բոլոր այս տիտղոսները։ 2008 թվականին ըստ Sporta Avīze ամսագրի վարկածի, Մարիսը դարձել է Լատվիայում ամենահայտնի մարզիկը։
Մարիս Շտրոմբերգսը օլիմպիադայից հետո ընկած ժամանակաշրջանը անցկացրել է Ամերիկայի Միացյալ Նահանգներում, որտեղ նա 11 ամիսների ընթացքում մասնակցել է ամերիկյան հեծանվային ասոցիացիայի հեծանվային մարաթոնին։ Մասնակցել է աշխարհի առաջնությանը, սակայն չի կարողացել պաշտպանել տիտղոսը, դառնալով չորրորդը։ Հաղթել է հեղինակավոր մրցավազքում ԱՄՆ-ում, իսկ ավարտին Մարիս Շտրոմբերգսը դարձավ երրորդը։ 2009 թվականին նա ստացել է Nora Cup մրցանակը, այս մրցանակը հեծանվավազքում մոտավորապես նույնն է, ինչ «Օսկար»-ը կինոյում։
2010 թվականին Շտրոմբերգսը կրկին հաղթել է աշխարհի առաջնությունում։ Նա երկրորդ տարին անընդմեջ նվաճել է Nora Cup մրցանակը, այնուհետև Ֆրանսիայում նվաճել է Supercross World Cup սուպերկրոսի աշխարհի գավաթը։
2011 թվականին Մարիս Շտրոմբերգսը վնասվածք էր ստացել, իսկ ամռանը վերականգնվել էր։ Հուլիսին նա մասնակցել է Սոլթ Լեյք Սիթիի մրցավազքին, ավարտին հասնելով երրորդ տեղում։ Մի քանի շաբաթ անց նա մասնակցել է աշխարհի առաջնությանը, որտեղ նա զբաղեցրել է ութերորդ տեղը անհատական ​​առաջնությունում, այնուհետև, սովորական էլիտային մրցավազքում զբաղեցրել է երկրորդ տեղը։
Մեկ տարի անց կրկին մասնակցել է աշխարհի գավաթին, դառնալով չորրորդը անհատական ​​մրցավազքում։ Էլիտային մրցավազքի եզրափակիչում նրան որակազրկեցին։
2012 թվականին նա Լոնդոնի օլիմպիական խաղերում դարձավ օլիմպիական կրկնակի չեմպիոն։
2018 թվականի նոյեմբերին Մարիս Շտրոմբերգսը հայտարարել է իր կարիերայի ավարտի մասին։


== Ծանոթագրություններ ==


== Արտաքին հղումներ ==
Официальный сайт Мариса Штромбергса Archived 2010-07-05 at the Wayback Machine.
Марис Штромбергс – օլիմպիական վիճակագրությունը Sports-Reference.com կայքում (անգլ.)
Դաստիարակ (ամսագիր)

«Դաստիարակ», պատկերազարդ ամսագիր։ Լույս է տեսել 1873-1874 թվականների, Թեոդոսիայում։ Խմբագիր-հրատարակիչ՝ Տ․ Տեովլեթյան։ 
Իր խնդիրն է համարել ընթերցողներին օգնել գյուղատնտեսության, արհեստների, վաճառականության, մանկավարժությանան, առողջապահության և այլ հարցերում։ Տպագրել է նաև հոդվածներ աշխարհագրության, պատմության, բնագիտության, բուսաբուծության վերաբերյալ, պաշտոնական տեղեկություններ, տարբեր լուրեր։ Ընտանիքի և կենցաղի հարցերում կարևոր դեր է հատկացրել կնոջը, շեշտել նրա գրագիտության մակարդակի բարձրացման անհրաժեշտությունը։ Անդրադարձել է նաև գեղարվեստի խնդիրներին, նյութեր տպագրել Հովհաննես Այվազովսկու մասին։
Տրոյանի (գյուղ, Դիկանկայի շրջան)

Անվան այլ կիրառումների համար տե՛ս՝ ՏրոյանիՏրոյանի (ուկրաիներեն՝ Трояни), գյուղ Ուկրաինայի Պոլտավայի մարզի Դիկանկայի շրջանում։
2001 թվականի տվյալներով Տրոյանի գյուղում բնակվում էր 21 մարդ։ Բնակավայրը զբաղեցնում է 0,191 կմ² տարածք։ Բնակչության խտությունը կազմում էր 109,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրանսար

Ֆրանսար (ֆր.՝  Fransart), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 139 մարդ, բնակչության խտությունը` 46.00 մարդ/կմ²: Բնակավայրը զբաղեցնում է 3 կմ² տարածք:


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 37 կմ հարավ-արևելք:


== Բնակչություն ==


== Տնտեսություն ==
2010 թվականին ուներ 99 աշխատունակ (15-64 տարեկան)  բնակիչ, որոնցից ակտիվ էին 69-ը, իսկ ոչ ակտիվները` 30: Ակտիվության ցուցանիշը կազմում է 69,7 %: 69 աշխատունակ մարդկանցից աշխատել է 55 անձ (33 տղամարդ և 22 կին): Գործազուրկ են եղել 14 անձ (5 տղամարդ և 9 կին): 30 անաշխատունակներից 5-ը եղել են աշակերտներ կամ ուսանողներ, 8-ը` թոշակառուներ, իսկ 17-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մայմու Բերգ

Մայմու Բերգ (էստ․՝ Maimu Berg, 1945-1969 թվականներին՝ Seping, 1969-1979 թվականներին՝ Vahing, օգոստոսի 27, 1945(1945-08-27), Տալլին, Էստոնական ԽՍՀ, ԽՍՀՄ), էստոնացի գրող, քննադատ, թարգմանիչ ու քաղաքական գործիչ։


== Կենսագրություն ==
Ծնվել է 1945 թվականի օգստոսի 27-ին Տալլինում, մտավորականների ընտանիքում։ 1968 թվականին ավարտել է Տարտուի համալսարանը, որտեղ ուսումնասիրել է էստոնական բանասիրություն, հետագայում նույն ինստիտուտում սովորել է լրագրություն (ավարտել է 1986 թվականին)։ Որպես խմբագիր աշխատել է  Siluett (1974-1990), Keel ja Kirjandus (1990-1991) ամսագրերում։
2007 թվականին դարձել է Տալլինի քաղաքային խորհրդի պատգամավոր, սոցիալ-դեմոկրատական խմբակցության անդամ։ Երկար տարիներ աշխատել է Տալլինի ֆիննական համալսարանում։
1988 թվականից հայտնի է որպես պատմավեպերի հեղինակ։ Տալլինի «Ծիածան» թերթում լույս է տեսել նրա «Ես սիրում եմ ռուսի» վեպը, որ հետագայում թարգմանվել է մի շարք լեզուներով ու վերահրատարակվել Մեծ Բրիտանիայում, Գերմանիայում, Շվեդիայում, Ֆինլանդիայում ու Լատվիայում։ 2009 թվականին վեպը ռուսերեն հրատարակվել է Մոսկվայում ու Տալլինում։


== Ընտրյալ մատենագիտություն ==
Maimu Berg. Unustatud inimesed. — Tallinn: Tuum, 2007. — ISBN 9985-802-96-0 («Забытые люди», сборник новелл, эст. яз.).
Kirjutajad. Seisab üksi mäe peal (1987, romaanid, Eesti Raamat, Tallinn)(իսպ.)
Ich liebte einen Russen Blieskastel 1998 [Roman](գերմ.)
Майму Берг. Я любила русского (Авторский сборник). — М.: Хроникер, 2009. — ISBN 978-5-901238-56-1


== Ծանոթագրություններ ==


== Արտաքին հղումներ ==
Լիզա Բիրգեր. Էստոնիայի բացահայտումը
FINNISH INSTITUTE IN ESTONIA Archived 2012-04-28 at the Wayback Machine.
Մայմու Բերգի ստեղծագործական երեկոն(չաշխատող հղում)
Գրող Մայմու Բերգ։ Ռուսներին սիրել կարելի է Archived 2016-03-04 at the Wayback Machine.
Մայմու Բերգ. «Новый Мир» 2009, №3
Գրող Մայմու Բերգ. Հոդված СП թերթից Archived 2016-03-04 at the Wayback Machine.
Սոնյա Բատա

Կանադայի շքանշանակիր, Կանադայի «Վաստակավոր ծառայության» մեդալակիր Սոնյա Ի․ Բատա  (անգլ.՝ Sonja I. Bata կամ Սոնյա Բատովա, ծնյալ՝ Վեթստայն, նոյեմբերի 8, 1926(1926-11-08), Ցյուրիխ - փետրվարի 21, 2018(2018-02-21) կամ փետրվարի 20, 2018(2018-02-20), Տորոնտո, Կանադա), շվեյցարական ծագմամբ կանադացի գործարարուհի, բարերար, հավաքորդ ու թանգարանի հիմնադիր, որն ունեցել է ճարտարապետի կրթություն։ 


== Կենսագրություն ==
Baťa կոշիկ արտադրող ընկերության հիմնադիր Թոմաս Ջ․Բատայի հետ ամուսնությունից հետո թողել է ճարտարապետի ուսումը և 1946 թվականին տեղափոխվել Տորոնտո՝ ընկերանալով ճարտարապետական համայնքի ներկայացուցիչների հետ։ Ռայմոնդ Մորիյաման նախագծել է Բատա կոշիկների թանգարանը։ Ջոն Քրեսվել Պարկինը նախագծել է Բատա կոշիկների տպավորիչ Դոն Միլսի գլխամասային գրասենյակն ու ընտանիքի ամառանոցը Բատավայում։ Չնայած ավելի վաղ նա իրեն մեծ ճարտարապետ է պատկերացրել, իր նախագծերը դրել է Bata Shoe ընկերությունը բարելավելու ուղղությամբ։ 
1940-ական թվականներին սկսել է կոշիկներ հավաքել և ուսումնասիրել դրանց պատմությունը։ 1979 թվականին ստեղծել է «Բատա կոշիկի թանգարան» հիմնադրամը։ 1995 թվականին հիմնադրված Բատա կոշիկի թանգարանն աշխարհի ամենամեծ կոշիկի թանգարանն է, որի հիմնական հավաքածուն վերագրվում է Բատային։ Նա թանգարանի նախագահն էր։ 
1970-ական թվականներին Բատան նաև Ազգային դիզայնի խորհրդի նախագահն էր։ Օգնել է հիմնել Տորոնտոյի ֆրանսիական դպրոցը, եղել Օնտարիոյի գեղարվեստի պատկերասրահի տնօրենը, անդամագրվել վայրի Բնության համաշխարհային հիմնադրամին։  
Մահացել է Տորոնտոյի իր տանը 2018 թվականի փետրվարի 20-ին՝ ամուսնու մահից հետո ապրելով ինը տարի։ 


== Անձնական կյանք ==
Ունեցել է չորս երեխա։ Սոնյայի սկեսրայրը՝ Թոմաշ Բատյան, «Բատա կոշիկներ» ֆիրմայի հիմնադիրն էր։ 


== Պարգևներ ==
1983 թվականին նշանակվել է Կանադայի շքանշանի ասպետ (OC)։
1992 թվականին ստացել է Կանադայի Համադաշնության 125-ամյակի մեդալ։
2002 թվականին ստացել է Եղիսաբեթ Երկրորդ թագուհու ոսկե հոբելյանական շքանշանի կանադական տարբերակը։
2012 թվականին ստացել է Եղիսաբեթ Երկրորդ թագուհու ադամանդե հոբելյանական շքանշանի կանադական տարբերակը։
2007 թվականի փետրվարի 19-ին զինվորական բաժնում ստացել է վաստակավոր ծառայության մեդալ (MSM)։
1989-2013 թվականներին Կանադական թագավորական նավատորմում որպես պատվավոր կապիտան 24 տարվա ծառայության համար ստացել է Կանադական ուժերի մեդալ։
Կանադական բիզնեսի փառքի սրահի անդամ։ 


== Ծանոթագրություններ ==


== Գրականություն ==
Bata Thomas John, Sinclair Sonja (1990)։ Bata: Shoemaker to the World։ Bata։ ISBN 978-0-7737-2416-7 
Benstock Shari, Ferriss Suzanne (2001)։ Footnotes: On Shoes։ Rutgers University Press։ ISBN 978-0-8135-2871-7 
DeMello Margo (10 September 2009)։ Feet and Footwear: A Cultural Encyclopedia։ ABC-CLIO։ ISBN 978-0-313-35715-2 
Grzeskowiak Mark (16 April 2008)։ Toronto & Niagara Colourguide։ Formac Publishing Company Limited։ ISBN 978-0-88780-760-2 
Rezac Darcy (2005)։ Work the Pond: Use the Power of Positive Networking to Leap Forward in Work and Life։ Prentice Hall Press։ ISBN 978-0-7352-0402-7
Միխայիլ Գելֆանդ

Միխայիլ Գելֆանդ (ռուս.՝ Михаил Гельфанд, հոկտեմբերի 25, 1963(1963-10-25), Մոսկվա, ԽՍՀՄ), ռուսաստանցի գիտնական, ֆիզիկամաթեմատիկական գիտությունների թեկնածու (1993),  կենսաբանական գիտությունների դոկտոր (1998), բիոինֆորմատիկայի պրոֆեսոր (2007)։


== Կենսագրություն ==
Միխայիլ Գելֆանդի պապը ՝ Իզրաիլ Գելֆանդը, եղել է 
ԽՍՀՄ֊ում հայնտի մաթեմատիկոս, Մոսկվայի պետական համալսարանում բազմաթիվ մաթեմատիկական խմբակների հիմնադիր։ Բացի մաթեմատիկայից, Իզրաիլ Գելֆանդը մի շարք աշխատություններ է  հեղինակել ՝ կենսաբանության, նեյրոֆիզիոլոգիայի և բժշկության ասպարեզներում։
Միխայիլը, հետևելով Իզրաիլ Գելֆանդի օրինակին, ավարտել է Մոսկվայի պետական համալսարանի մեխմաթի ֆակուլտետը, այնուհետև շարունակել է իր աշխատանքները բիոինֆորմատիկայի և կենսաբանության բնագավառներում։
Միխայիլ Գելֆանդը Մոսկվայի Մ. Վ. Լոմոնոսովի անվան պետական համալսարանի պրոֆեսոր է, որտեղ նա դասավանդում է Բիոինժեներիա և բիոինֆորմատիկա ֆակուլտետում։
Գելֆանդը հանդիսանում է նաև «Троицкий вариант — наука» թերթի խմբագրի տեղակալը։


== Գիտական գործունեություն ==
Գելֆանդի գիտական հետազոտությունների շրջանակը կազմում են ՝ համեմատական գենոմիկան, մետագենոմիկան, գեների և գենոմի ֆունկցիոնալ գործունեության և նյութափոխանակության հիման վրա կատարվող վերակառուցումները, կարգավորող ազդանշանների որոնումը, նյութափոխանակության և կարգավորող ուղիների էվոլյուցիան, այլընտրանքային սփայսինգը, ԴՆԹ հաջորդականությունների վիճակագրությունը։


== Հասարակական գործունեություն ==
Միխայիլ Գելֆանդը «Диссернет» առցանցային նախագծի հիմնադիրներից մեկն է, որը զբաղվում է գիտական կոչումների հանձնման և թեզերի պաշտպանության ոլորտում գրանցվող չարաշահումների և մեքենայությունների բացահայտումներով։
Գելֆանդը հանդիսանում էր Ռուսական ընդդիմության կոորդինացման խորհրդի (22 հոկտեմբեր 2012 թվական ֊ 19 հոկտեմբեր 2013 թվական) անդամ, որտեղ նա հակադրվում էր ուլտրանացիոնալիստական ուժերին և պաշտպանում էր գիտական համայնքի շահերը։
Գելֆանդը տարատեսակ ուսուցողական միջոցառումների մշտական մասնակից է։ Նա կարդում է դասախոսություններ ՝ բիոինֆորմատիկա, բիոքիմիա և մաթեմատիկա թեմաներով ։ Նա "Էվոլյուցիա" հիմնադրամի ղեկավարներից մեկն է, որը ստեղծված է գիտա֊լուսավորական գաղափարների տարածմանը օժանդակելու համար։


== Ծանոթագրություններ ==
Քվեդա Ագարա

Քվեդա Ագարա (վրաց.՝ ქვედა აგარა), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 109 մարդ։


== Ծանոթագրություններ ==
Խևսուրեթ

Խևսուրեթ, Խևսուրեթա (վրաց.՝ ხევსურეთი վրաց.՝ ხევი բառից - կիրճ), պատմական շրջան Վրաստանի հյուսիս-արևելքում։ Խևսուրեթի բնակչությունը խևսուրներն են (վրաց.՝ ხევსურები)՝ վրացիների ազգագրական խումբ, որն ավանդաբար բնակվում է բարձրլեռնային համայնքներում, որտեղ չկար դասակարգային տարբերություններ։ Միջնադարում և ֆեոդալական դարաշրջանում խևսուրներն ազատված էին բոլոր տեսակ հարկերից, բայց պարտավոր էին պաշտապնել Վրաստանի հյուսիսային սահմանները։ Քարթլի-Կախեթիի վրա հարձակման ժամանակ խևսուրներն օգնական զորք էին ուղարկում Քարթլի-Կախեթի թագավորներին։ Խևսուրները կարևոր դերակատարություն ունեցան Բախտրիոնի՝ 1659-1660 թվականների ապստամբության ժամանակ։
Չնայած որ խևսուրները քրիստոնյաներ են և համարվում են վրացական եկեղեցու հավատացյալներ, նրանց կյանքում կարևոր տեղ ունեն հնագույն մինչքրիստոնեական ավանդույթները։ 1876 թվականին հայտնի գերմանացի ճանապարհորդ Գուստավ Ռադդեն, լինելով Խևսուրեթում, գրեց «Chewsuren und ihr Land» (Kassel, 1878) գիրքը, որը Խևսուրեթը ներկայացնում էր արևմտյան ընթերցողին։ Խևսուրեթում կարևորագույն օբյեկտներ են Շատիլ և Մուցու գյուղերը՝ իրենց միջնադարյան ամրոցներով, ինչպես նաև Խախմատի, Ախիելի և Լեբաիս Կարի ամրոցները։
Խևսուրներն մարդաչափական տվյալներով միջնագլուխ են, միջահասակից քիչ բարձր, կապուտաչյա, երբեմն՝ մոխրա-կանաչավուն աչքերով և բաց խարտյաշ մազերով։
1950-ական թվականներին խևսուրներին պարտադրաբար վերաբնակեցրին հարթավայրերում, որի արդյունքում բարձրլեռնային գյուղերից շատերը դատարկվեցին։
Խևսուրների հիմնական զբաղմունքները խոշոր եղջերավոր անասունների բուծումն է, ոչխարապահությունը և հողագործությունը՝ հիմնականում հացահատիկային բույսերը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Խևսուրեթի նկարագրություն
Перцов В.։ «Облака сверху и снизу»։ // Вокруг Света, №2 (2533), февраль 1970։ Արխիվացված օրիգինալից 2012-03-04-ին։ Վերցված է 2011-5-23
Նովոպավլովկա (գյուղ, Ալեքսանդրովի շրջան)

Անվան այլ կիրառումների համար տե՛ս՝ ՆովոպավլովկաՆովոպավլովկա (ուկրաիներեն՝ Новопавлівка), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Նովոպավլովկա գյուղում բնակվում էր 81 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)